पिछले दिनों उत्‍तरी पंचागढ़ जिले में स्थित एक मंदिर में घुसकर कुछ लोगों ने पुजारी की हत्‍या कर दी। इस हमले में कुछ हिंदू श्रद्धालु भी घायल हो गए थे। बांग्‍लादेश की लेखिका तसलीमा नसरीन ने एक बार लिखा था कि आईएसआईएस हिंदुओं को बांग्‍लादेश में रहने नहीं देगा। इन दिनों जो हत्याएं हो रही हैं, क्या इस लेखिका की बात की इससे पुष्टि होती है ? इस घटना में भी वही दोहराया गया कि हमलावरों की पहचान या हत्या के पीछे का मकसद साफ नहीं है। सुन्नी बहुल बांग्लादेश में कुछ महीनों में धार्मिक अल्पसंख्यकों पर सुनियोजित हमलों में दो विदेशियों सहित नौ लोगों की मौत हो गई। तकरीबन 100 से अधिक लोग घायल हुए हैं। इन्हीं ​में शामिल है दिसंबर 2015 की घटना। ढाका से 415 किलोमीटर दूर दिनाजपुर जिले हिंदू सभा में हुए बम धमाके में 6 लोग घायल हो गए थे। वहां आयोजित एक शो को देखने के लिए बड़ी संख्या में लोग जुटे थे, अचानक विस्फोट हो गया।